stanford-oval/wikipedia huggingface dataset:
הגן האנגלי במינכן
היסטוריה

לאחר מותו של מקסימיליאן השלישי יוזף, הנסיך הבוחר מבוואריה, שליט בוואריה האחרון לבית ויטלסבאך כשהוא חשוך ילדים, עבר הכתר לקארל תיאודור הנסיך הבוחר מפפאלץ אשר העדיף להישאר במקום מושבו במאנהיים על פני המעבר לבוואריה ואף ניסה להעביר את השליטה עליה. הדבר לא התקבל בעין יפה על ידי תושבי מינכן, והנסיך ביקש לפייס אותם באמצעות השקעה ושיפור פני העיר. בין היתר בנה גלריה לאמנות בחלקו הצפוני של גן ארמון רזידנץ (הופגארטן), ופתח אותם לציבור.
בנוסף לכך ביצע הנסיך שורה של רפורמות צבאיות בהשראת יועצו בנג'מין תומפסון בוגר מלחמת העצמאות האמריקנית. תומפסון שנכנס לתפקידו כיועץ הנסיך ב-1784, הציע כי בעת שלום יש לשלב את החיילים בעבודות לתועלת הציבור כגון חקלאות וגינון. בשנת 1789 קיבל הנסיך את ההחלטה לבנות גנים בקרבת בסיסים צבאיים אשר ישמשו להכשרת החיילים למקצוע נוסף, וכן יהיו פתוחים לשימוש האזרחים.
השטח שהוקצה לגן מצפון לשער שוואבינג, שימש מאז ימי הביניים כאזור ציד של משפחת ויטלסבאך וכונה "פארק הצבאים", כלל חלק מיוער, ואזור פתוח שהיווה חלק ממישור ההצפה של נהר האיזר. פיתוח הגן כלל מספר אזורי משנה כגון: גן לימודי, חוות גידול בקר, חוות גידול כבשים, ובית ספר לוטרינריה.
בתחילה נקרא הפארק בשם "פארק תיאודור" אך זה הוחלף במהירות בשם התיאורי המוכר כ"גן האנגלי". הוא נפתח באופן רשמי בשנת 1792 בהשתתפות של כ-40,000 מאזרחי העיר. בשנים הבאות המשיך שטח הגן להתרחב ונוספו לו נופים נוספים. פרידריך לודוויג שקל (Sckell) שהתמנה לאחראי על פיתוח הגן בשנת 1804 ושימש בתפקיד עד 1823, ערך שינויים משמעותיים באפיוני הגן ותפקידיו. הוא זנח את התפקידים החקלאים של השטח והתרכז יותר בפיתוח המאפיינים הנופיים. כך למשל הוא ביטל טחנות מים ובנה מפל מים מלאכותי. מחליפיו המשיכו במסורת הפיתוח הזו, וערכו שינויים מועטים בלבד אשר הבולט בינייהם הוא הוספת גבעה מלאכותית אשר עליה הוקם מבנה דמוי מקדש יווני עגול. במהלך המאה העשרים הורחב הפארק משטחים נוספים שסופחו אליו אך עם זאת, חווה נזקים כתוצאה מהפצצות במלחמת העולם השנייה וכתוצאה ממחלות טבעיות של הצמחייה ובעיקר העצים הבוגרים. נזקים נוספים לפארק נוצרו כפועל יוצא מחצייתו על ידי כביש המהווה חלק ממערך התחבורה של כביש הטבעת הפנימית של העיר, וסלילת דרכים לשימוש התחבורה הציבורית בעיר.
נקודות עניין

המגדל הסיני- מבנה עץ בגובה של כ-25 מטרים. נבנה לראשונה בשנת 1790 בהשראת הפגודה הגדולה של גני קיו. המגדל בן חמש קומות, כאשר קוטר הכיפה בקומת הקרקע הוא כ-19 מטרים ובקומה העליונה כ-6 מטרים. המגדל המקורי נשרף כתוצאה מהפצצות בשנת 1944 ונבנה מחדש בשנת 1952 בהתאם לתוכניות המקוריות.
מונופטרוס- מקדש עגול בסגנון יווני ובגובה 16 מטרים הממוקם על גבעה מלאכותית שנוצרה משיירי פסולת חומרי הבנייה של ארמון רזידנץ. הוא תוכנן על ידי האדריכל לאו פון קלנצה והושלם בשנת 1836.
בית התה היפני – הוקם בשנת 1972 לכבוד המשחקים האולימפיים שנערכו בעיר בשנה זו. האתר הוקם בחלקו הדרומי של הפארק מאחורי המשכן לאמנות במינכן, על אי מלאכותי קטן וכולל גם גן יפני .
כרי הדשא (Schönfeldwiese)- משתרעים בעיקר באזור שבין בית התה היפני וגבעת המונופטרוס, ולאורך הפלגים. מתאפיינים במרחב פתוח של דשא מכוסח אשר נחצה ביוונים שונים על ידי שבילי הליכה. משמשים כשטחי התכנסות חברתית, משחק, התרגעות, ושיזוף בימי הקיץ.
אתר הגלישה- בחלקו הדרומי של הפארק. נוצר כתוצאה מזרם מלאכותי באחד מהיובלים הזורמים בפארק. השינוי באופן הזרימה יוצר גל מלאכותי שעליו מזנקים הגולשים משתי הגדות. ניתן לצפות בגולשים גם מגשר הרחוב שעובר מעל הנחל.
גן הבירה - בסמוך למגדל הסיני הוא השני בגודלו בעיר. ראשיתו בסוף המאה ה-19 כמקום מפגש לפועלים חיילים וסטודנטים בסופי השבוע.
פארק הצבאים (Hirschau)- זהו כינויו של חלקו הצפוני של הפארק המופרד מחלקו הדרומי על ידי כביש הטבעת הפנימי. מתאפיין בנוף טבעי ופראי יותר ואינו עמוס במבקרים. בחלק מן השטח ניתן לראות גידולי עשב ללא כיסוח המשמש לרעיית כבשים. בחלק זה של הפארק הוקם אמפיתיאטרון טבעי המשמש להופעות בתקופת הקיץ.
ממדים

שטח: 3.73 קילומטר רבוע
אורך כולל של הדרכים: כ-75 קילומטר (26 ק"מ סלול, 49 ק"מ שבילים).
אורך כולל של פלגי המים: 8.75 ק"מ
גשרים: יותר ממאה.
ציפורים מקננות: 50-60 מינים
מספר מבקרים בשנה : כ-3.5 מיליון
אנדרטת זיכרון לסר בנג'מין תומפסון הוגה ומייסד הגן האנגלי
המגדל הסיני וגן הבירה
גבעת המונופטרוס
הו ג'ון

| --- | --- |

 לידה:  1546 שושלת ג'וסאון 
 פטירה:  9 באוקטובר 1615 (בגיל 69 בערך) 
 
הו ג'ון (בקוריאנית: 허준;‏ 1546 – 9 באוקטובר 1615) היה רופא קוריאני ממייסדי הרפואה הקוריאנית.
חייו

הו ג'ון נולד למשפחה צבאית אמידה. הוא היה משכיל ובטוח כלכלית לאורך ילדותו. אף על פי שהיה שייך למשפחה עשירה ומוערכת, מעריכים כי הוא התמודד עם אפליה מצד חברי שושלתו ואצילים אחרים מכיוון שנולד לפילגש. המוטיבציה של הו לעסוק ברפואה אינה ברורה, אך ייתכן שמעמדו החברתי מנע ממנו להפוך לאזרח או לקצין צבאי כמו אביו.
הו ג'ון מונה לרופא המלך בגיל 29. הוא כתב מספר ספרים בנושא הרפואה, אך המפורסם מהם הוא Dongui Bogam (ראי הרפואה המזרחית) שנחשב גם כיום לספר יסוד של הרפואה הקוריאנית. הספר כולל חשמיה כרכים המוקדשים לנושאים שונים ברפואה. הספר קיבל תפוצה רחבה בסין, יפן ווייטנאם.
אף על פי שהו ג'ון עבר כרופא של המשפחה המלכותית הוא פעל לכך ששיטות שלו יהיו נגישות גם לפשוטי העם. אף על פי שאז היה מקובל להשתמש בחומרים נדירים להכנת תרופות, הו ג'ון השתמש במרכיבים שניתנים להשגה בקלות ממקורות של הטבע. גם את הספרים שלו הוא כתב בכתב פשוט.
הו בילה את השנים האחרונות בחייו בחינוך לרופאים צעירים בקליניקת נאויווון עד מותו בשנת 1615.
ספרו נמצא בשימוש גם כיום. הוא נכלל בתוכנית זיכרון עולם של אונסק"ו.
דמותו פופולרית מאוד בקוריאה. בשנת 2009 הוא גיבור של מספר ספרים, סדרות טלוויזיה וסרטים, למשל ראי המכשפה.
הערות שוליים

↑  Jiyeon Son, Heo Jun: brilliant physician in 16th century Korea, Hektoen International
ערך זה הוא קצרמרבנושא אישים. אתם מוזמנים לתרום לוויקיפדיה ו.
| --- | --- |
בקרת זהויות :  NLI: 987007450456105171  BNE: XX4802827  CiNii: DA14596168  GND: 1056103418  ISNI: 0000 0000 2229 5592  LCCN: n83005285  NDL: 00533296  NLK: KAC200906180  NTA: 363203664  SUDOC: 124344615  VIAF: 310509224   WorldCat (עם VIAF): 310509224
דמי לובאטו: לרקוד עם השטן

| --- | --- |
 שחקנים:  דמי לובאטו 
 משתתפים:  דמי לובאטו
 ארץ מקור:  ארצות הברית 
 שפות:  אנגלית אמריקאית 
 מספר עונות:  1 
 מספר פרקים:  4 
 הפקה
 חברת הפקה:  OBB Pictures 
 הפצה:  יוטיוב
 שידור
 רשת שידור:  YouTube Red 
 תקופת שידור מקורית:  23 במרץ 2021 – 6 באפריל 2021 
 קישורים חיצוניים
 דף התוכנית ב-IMDb
 
דמי לובאטו: לרקוד עם השטן (באנגלית: Demi Lovato: Dancing with the Devil) היא סדרה דוקומנטרית משנת 2021, העוסקת בחייה ובקריירה של הזמרת-יוצרת והשחקנית האמריקאית דמי לובאטו. הסדרה עלתה לאוויר ביוטיוב ב-23 במרץ 2021.
משתתפים

דמי לובאטו
אלטון ג'ון
כריסטינה אגילרה
מדיסון דה לה גרזה
סירה
דאלאס לובאטו
מתיו סקוט מונטגומרי
דיאנה דה לה גרזה
אדי דה לה גרזה
מקס לאה
רקע

הודעה על הסדרה יצאה על ידי יוטיוב בחודש יוני 2020, בה הסדרה תוארה כ”[הצגה של] המסע האישי והמקצועי של הזמרת בשלוש השנים האחרונות”. מייקל ד. רטנר הוכרז כבמאי עוד באותו היום. הסדרה, המורכבת מארבעה חלקים, יצאה לאחר הסרט התיעודי של YouTube Originals בשנת 2017, Demi Lovato: Simply Complicated. בינואר 2021 שיתפה לובאטו את שם הסדרה בפוסט ברשתות החברתיות וכתבה כי ”היה כל כך הרבה [דברים] שרציתי לומר” והיא הרגישה שזו הדרך הנכונה לעשות זאת. לובאטו הצהירה שהיא רוצה "להעמיד דברים על דיוקם" עם הסדרה ולשפוך אור על מנת היתר ומה הוביל לכך. היא גם שיתפה על הרצון לעזור לאחרים שמתמודדים עם מאבקים דומים ולקחת אחריות בעודה ממשיכה הלאה. לובאטו גם אמרה שהיא חוותה "התבגרות" אדירה במהלך חוויותיה, והיא להוטה לחלוק את זה עם אחרים.
לפני צאת הסדרה אישרה לובאטו כי לא כל הסדרה תסוב סביב השימוש שלה בסמים, וכי הסדרה עוסקת ביותר מרק החזרה שלה לצריכת הסמים וההחלמה שלה, אלה עוסקת גם בטראומות שעברה ולא עסקו בהן בעבר וגם בתעשיית המוזיקה.
הפקה

הסרט בוים והופק על ידי מייקל ד. רטנר, לובאטו עצמה וסקוטר בראון, לצד אנשים נוספים. האנה לוקס דייוויס מתפקדת גם כמפיקה.
פרקים

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 4 | 4 | 23 במרץ 2021 | 6 באפריל 2021 |
הפצה

בדומה ל-Simply Complicated, הסרט התיעודי מציג ראיונות עם חברים ובני משפחה המדברים על מנת יתר של לובאטו בשנת 2018 וההשלכות הבריאותיות שחוותה מהאירוע. גם אלטון ג'ון וכריסטינה אגילרה מופיעים בסדרה.
הערות שוליים

↑  Haylock, Zoe (25 ביוני 2020). "A New Demi Lovato Docuseries Is Coming to YouTube to Break Us". Vulture. נבדק ב-14 בינואר 2021. {{cite web}}:  (עזרה)
1 2  "Demi Lovato Opens Up About Brain Damage And Growing As A Person After Overdose". CINEMABLEND. 2021-02-18. נבדק ב-2021-02-19.
1 2  D'Alessandro, Anthony; D'Alessandro, Anthony (2021-02-17). "Demi Lovato Wanted "To Set The Record Straight" About Her Overdose In YouTube's 'Dancing With The Devil' Docuseries". Deadline (באנגלית אמריקאית). נבדק ב-2021-02-19.
↑  White, Peter (13 בינואר 2021). "YouTube Gets Back With Demi Lovato In Four-Part Documentary Series – Update". Deadline Hollywood. נבדק ב-14 בינואר 2021. {{cite web}}:  (עזרה)
↑  "Demi Lovato 'had three strokes and a heart attack' after 2018 overdose". BBC News (באנגלית בריטית). 2021-02-18. נבדק ב-2021-02-19.
| דמי לובאטו |
| --- | --- | --- |
| דיסקוגרפיה • וידאוגרפיה • סיבובי הופעות • פרסים ומועמדויות • שירים | דיסקוגרפיה • וידאוגרפיה • סיבובי הופעות • פרסים ומועמדויות • שירים |  |
| אלבומי אולפן | Don't Forget ‏• Here We Go Again ‏• Unbroken ‏• Demi‏ • Confident ‏• Tell Me You Love Me • Dancing with the Devil... the Art of Starting Over • Holy Fvck |  |
| סיבובי הופעות | Demi Live! Warm Up Tour ‏• Live in Concert •‏ A Special Night with Demi Lovato •‏ The Neon Lights Tour ‏• Demi World Tour ‏• Future Now Tour •‏ Tell Me You Love Me World Tour |  |
| טלוויזיה וקולנוע | "דמי לובאטו: חזקה למרות הכל" • "דמי לובאטו: פשוט מסובכת" • "דמי לובאטו: לרקוד עם השטן" |  |
| ערכים קשורים | "4D עם דמי לובאטו" • האחים ג'ונאס • מדיסון דה לה גרזה • סייפהאוס • Moves Me |  |
| דמי לובאטו – שירים |
| --- | --- | --- |
| Don't Forget | "Get Back" •‏ "La La Land" •‏ "Don't Forget" |  |
| Here We Go Again | "Here We Go Again" •‏ "Remember December" |  |
| Unbroken | "Skyscraper" •‏ "Give Your Heart a Break" |  |
| Demi | "Heart Attack" •‏ "Made in the USA" •‏ "Neon Lights" ‏• "Really Don't Care" |  |
| Confident | "Cool for the Summer" •‏ "Confident" •‏ "Stone Cold" |  |
| Tell Me You Love Me | "Sorry Not Sorry" •‏ "Tell Me You Love Me" |  |
| Dancing with the Devil... the Art of Starting Over | "Anyone" • "I Love Me" • "I'm Ready" • "OK Not to Be OK" • "What Other People Say" • "Dancing with the Devil" • "Met Him Last Night" |  |
| Holy Fvck | "Substance" • "Skin of My Teeth" • "29"‏ |  |
| סינגלים אחרים | "This Is Me" ‏• "Wouldn't Change a Thing" ‏• "Let It Go" •‏ "Body Say" ‏• "Échame la Culpa" ‏• "Sober" • "Still Have Me" • "Commander in Chief" |  |
| סינגלים שיווקיים | "Send It On" • "Me, Myself and Time" •‏ "You Don't Do It for Me Anymore" •‏ "Sexy Dirty Love" |  |
| השתתפות בסינגלים | "We Rock" • ‏"We'll Be a Dream" •‏ "Somebody to You" •‏ "Up" ‏• "Irresistible" •‏ "Without a Fight" •‏ "No Promises" ‏• "Instruction" •‏ "I Believe" •‏ "Fall in Line" ‏• "Solo" • "Lonely Hearts" • "Monsters" |  |
| שירים נוספים | "One and the Same" • "My Song for You" • "Fix a Heart" • "For the Love of a Daughter" • "Nightingale" • "Heart by Heart" • "Waitin for You" |  |
דראגסל

| --- | --- |

 מדינה:  הונגריה הונגריה
 חבל:  המישור הגדול הדרומי
 מחוז:  באץ'-קישקון באץ'-קישקון
 נפה:  נפת קלוצ'ה
 שטח:  12.59 קמ"ר
 אוכלוסייה:  ‏
  ‑ בכפר:  288 (1 בינואר 2023)
 קואורדינטות:  46°28′01″N 19°02′24″E﻿ / ﻿46.46694444°N 19.04°E﻿ / 46.46694444; 19.04 
 אזור זמן:  UTC +1
 http://dragszel.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.דראגסל(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.דראגסל  he tabBackground:;tabBorder:#aaa;defaultTab:0;
 
דראגסל (בקרואטית: Draga בהונגרית: Drágszél) הוא יישוב במחוז באץ'-קישקון, בדרום־מזרח הונגריה. בשנת 1920 חי בו יהודי אחד. באתר יד ושם יש תיעוד לילידי דראגסל שנרצחו בשואה.
כמו יישובים רבים באירופה, גם בדראגסל אוכלוסיית היישוב נמצאת בירידה. כך, בשנת 1990 חיו בכפר 374 תושבים ובשנת 2023 חיו בו רק 288 תושבים.
היישוב ממוקם בחלק המערבי של המישור ההונגרי, כ-140 קילומטרים דרומית לבודפשט, וכ-10 קילומטרים דרום-מזרחית לעיר קלוצ'ה.
אוכלוסייה

במפקד האוכלוסין של 2011, 98.4% מהתושבים הגדירו עצמם כהונגרים, 2.9% כרומים, 0.3% כקרואטים, 1.6% כגרמנים, 0.3% כסלובקים (1.6% לא הצהירו). החלוקה הדתית הייתה: 65.6% קתולים רומיים, 6.4% רפורמים, 0.3% יהודים, 0.3% קתולים יוונים, 11.6% חסרי דת (15.4% לא הצהירו).
ב-2022, 84.1% מהאוכלוסייה הגדירו עצמם כהונגרים, 1.8% כרומים, 1.1% כגרמנים, 0.4% כקרואטים, 0.4% כבני לאומים אחרים. החלוקה הדתית הייתה: 40.2% קתולים רומיים, 4.8% רפורמים, 0.4% לותרנים, 0.4% נוצרים אחרים, 7.4% חסרי דת (46.9% לא ענו).
הערות שוליים

↑  נתוני הכפר באתר הלמ"ס ההונגרי
↑  A zsidó népesseg száma településenként 1840–1941 (1993) | Könyvtár | Hungaricana, library.hungaricana.hu
↑  נרצחי דראגסל באתר יד ושם
| יישובים במחוז באץ'-קישקון |
| --- | --- | --- |
| ערי המחוז |  קצ'קמט •  באיה |  |
| ערים |  באצ'אלמאש •  דונווצ'ה •  • האיוש Hajós •  איז'אק •  יאנושהלמה •  קלוצ'ה •  קצל •  קרקאג'האזה •  קישקרש •  קישקונפלדיהאזה •  קישקונהלש •  קישקונמאישה •  קונסנטמיקלוש •  לאיושמיז'ה •  מייקוט •  שולט •  שולטוואדקרט •  סבדסאלאש •  טיסקצ'קה •  טומפה Tompa |  |
| כפרים | מדראש • דושנוק • אגשג'האזה • בלוסג • פלשלאיוש • פילפהאזה • פילפיאקב • הלווציה • יאקבסאלאש • קונברץ' • קונסאלאש • ניארלרינץ • לדאנבנה • וארושפלד • אורגוואן • באצ'בוקוד • באצ'סלש • צ'יקריה • קטימאר • קונבאיה • מאטטלקה • טטהאזה • באצ'סנטגיירג' • באטמונושטור • צ'אטאליה • צ'אבוי • דאבוד • דונפלווה • ארשקצ'נאד • ארשקהלמה • פלשסנטאיוואן • גרה • הרצגסאנטו • נג'ברצ'קה • נמשנאדאודבר • שיקשד • סרמלה • ושקוט • אפושטג • דונאג'האזה • קונדץ' • קונפסר • סלקסנטמארטון • צ'ויושפאלוש • טאש • יאסנטלאסלו • קמפץ • מוריצגאט • באצ'בורשוד • באטיה • דראגסל • דונפטאי • דונסנטבנדק |  |
| יישובים בנפת קלוצ'ה |
| --- | --- | --- |
| יישובים | קלוצ'ה • שולט • באטיה • דראגסל • דונפטאי • דונסנטבנדק • דונטטטלן Dunatetétlen • דושנוק • פאיס Fajsz (Bács-Kiskun vármegye) • פוקטה Foktő • גדרלק Géderlak • האיוש Hajós • הרטה Harta (Magyarország) • הומוקמג' Homokmégy • מישקה Miske • אורדש Ordas • ארגצ'רטה Öregcsertő • סקמאר Szakmár • אוישולט Újsolt • אויטלק Újtelek (Magyarország) • אוסוד Uszód |  |
האקדח מת מצחוק ½2: מהפח אל הפחד

| --- | --- |

כרזת הסרט בישראל
 מבוסס על:  סדרת הטלוויזיה "מחלק משטרה"
 בימוי:  דייוויד צוקר
 הופק בידי:  רוברט ק. וייס ג'רי צוקר ג'ים אברהמס גיל נטר
 תסריט:  דייוויד צוקר פט פרופט
 עריכה:  כריסטופר גרינבארי ג'יימס ר. סימונס
 שחקנים ראשיים:  לזלי נילסן פריסילה פרסלי ג'ורג' קנדי או. ג'יי. סימפסון
 מוזיקה:  איירה ניובורן
 צילום:  רוברט מ. סטיבנס
 מדינה:  ארצות הברית ארצות הברית
 חברת הפקה:  פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  28 ביוני 1991 ישראל2 באוגוסט 1991
 משך הקרנה:  81 דקות
 שפת הסרט:  אנגלית
 סוגה:  סרט קומדיה 
 תקציב:  $23,000,000
 הכנסות:  $86,930,411
 הכנסות באתר מוג'ו:   nakedgun2
 סרט קודם:  האקדח מת מצחוק: מתוך תיקי מחלק משטרה!
 סרט הבא:  האקדח מת מצחוק ⅓33: העלבון האחרון
 דף הסרט ב־IMDb
 
האקדח מת מצחוק ½2: מהפח אל הפחד (או בקיצור: האקדח מת מצחוק 2; באנגלית: The Naked Gun 2½: The Smell of Fear) הוא סרט קומי משנת 1991, השני בסדרת סרטי "האקדח מת מצחוק" בכיכובם של לזלי נילסן, פריסילה פרסלי, ג'ורג' קנדי ואו. ג'יי. סימפסון. שלושת הסרטים (השניים האחרים הם: "האקדח מת מצחוק: מתוך תיקי מחלק משטרה!" ו"האקדח מת מצחוק ⅓33: העלבון האחרון") מתארים את הרפתקאותיו של הדמות הראשית אותה מגלם נילסן: קצין המשטרה פרנק דרבין.
סדרת הסרטים מבוססת על הדמות שיצר נילסן בסדרת הטלוויזיה "מחלק משטרה". בניגוד לסדרת הטלוויזיה ולסרט הראשון בסדרה, אשר היו עבודה משותפת של האחים צוקר, את הסרט הזה ביים לבדו דייוויד צוקר, אשר כתב את התסריט ביחד עם פט פרופט. ג'ים אברהמס וג'רי צוקר שימשו כמפיקים בפועל של הסרט וזכו לקרדיט על כתיבה, למרות שלא היו שותפים לכתיבת התסריט, וזאת בשל שותפותם לכתיבת הסדרה והסרט הקודם, עליהם מבוסס הסרט.
כקודמו בסדרה, גם סרט זה הוא קומדיית סלפסטיק מהירת קצב, הכוללת בדיחות רבות הנובעות ממשחקי מילים וכן מהומור ויזואלי.
תקציר העלילה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פרנק מגלה כי קוונטין הפסברג מעורב בתוכנית זדונית לחטוף את ד"ר אלברט מיינהיימר, מדען בכיר אותו מינה הנשיא כדי שיגבש מדיניות אנרגיה חדשה לארצות הברית. הפסברג מתכנן לחטוף את מיינהיימר ולהחליפו בכפיל אשר יתמוך במדיניות האנרגיה אותה יכתיבו חברות האנרגיה.
צוות השחקנים הראשי

| שם השחקן/ית | דמות |
| --- | --- |
לזלי נילסן: לוטננט פרנק דרבין
פריסילה פרסלי: ג'יין ספנסר
ג'ורג' קנדי: קפטן אד הוקן
או. ג'יי. סימפסון: השוטר נורדברג
רוברט גולט: קוונטין הבסבורג
ריצ'רד גריפית'ס: ד"ר אלברט מיינהאמר
ריצ'רד גריפית'ס: ארל האקר
ביקורות ותגובות

הסרט זכה לביקורות שליליות בעיקר, ולציון 57% באתר ריכוז הביקורות Rotten Tomatoes, מתוך 35 ביקורות.
מועמדויות וזכיות בפרסים

| שנה | פרס | קטגוריה | תוצאה |
| --- | --- | --- | --- |
| 1992 | פרס ASCAP (איגוד אמריקני למלחינים, סופרים ומו"לים) | Top Box Office Films | זכייה |
| 1991 | פרס Golden Screen (פרס גרמני) |  | זכייה |
| 1992 | פרסי הקולנוע של MTV | הנשיקה הטובה ביותר | מועמדות |
ראו גם

מחלק משטרה
האקדח מת מצחוק (סדרת סרטים)
האקדח מת מצחוק: מתוך תיקי מחלק משטרה!
האקדח מת מצחוק ⅓33: העלבון האחרון
הערות שוליים

↑  Harper, Hilliard (1988-11-29). "Creators of a TV Flop Get Just Dessert with Naked Gun". The Los Angeles Times. נבדק ב-2010-11-18.
↑  "The Naked Gun 2½: The Smell of Fear‎", באתר ביקורות הסרטים Rotten Tomatoes (באנגלית)
| סרטי צוקר, אברהמס וצוקר |
| --- | --- | --- |
| סרטים משותפים | סרט מטוגן (1977) • טיסה נעימה (1980) • מחלק משטרה (1982) • סודי ביותר! (1984) • חטיפה נעימה (1986) • האקדח מת מצחוק (1988-1994) |  |
| סרטי דייוויד צוקר | האקדח מת מצחוק: מתוך תיקי מחלק משטרה! (1988) • האקדח מת מצחוק ½2: מהפח אל הפחד (1991) • הכדור מת מצחוק (1998) • הבת של הבוס שלי (2003) • מת לצעוק 3 (2003) • מת לצעוק 4 (2006) • An American Carol‏ (2008) |  |
| סרטי ג'ים אברהמס | עסקים גדולים (1988) • רוקסי מסובבת את העיר (1990) • לרקוד עם טייסים (1991) • לרקוד עם לוחמים (1993) • טעות בסנדק (1998) |  |
| סרטי ג'רי צוקר | רוח רפאים (1990) • ראשון האבירים (1995) • מיליונר מי שגומר ראשון (2001) |  |
| 0 | 1 | 2 |
| --- | --- | --- |
| הקודם: האקדח מת מצחוק: מתוך תיקי מחלק משטרה! | האקדח מת מצחוק  1991 | הבא: האקדח מת מצחוק ⅓33: העלבון האחרון |
הו הו

הו הו הוא אלבומה השלישי של להקת מופע הארנבות של ד"ר קספר, שיצא לחנויות בשנת 1995. האלבום בהפקתו של עובד אפרת הצליח מסחרית פחות מקודמיו אך זכה להערכת הביקורות והניב שני להיטי רדיו גדולים ("אחלום לנצח" ו"תראו אותי").
הפקה

לאחר צאת אלבומה השני של הלהקה "מופע הארנבות של ד"ר קספר 2", שהצליח פחות מאלבום הבכורה, ניסתה הלהקה לשוב לסגנון המוזיקלי מאלבומה הראשון. לאחר יציאת האלבום, הוחלף בסיסט הלהקה איציק רייזנברג שחזר בתשובה, בידי שי נובלמן. כישלון האלבום השלישי הוביל לפירוקה של הלהקה בשנת 1996.
השיר האחרון באלבום, "רוח גדולה" כמו מנבא את סוף עידן הרוק הגדול של המוזיקה הישראלית[דרוש מקור]. בחלוף מספר שנים מפירוקה של הלהקה ומעבר חבריה לעיסוקים פרטיים, זכה האלבום לפרסום רב אצל דור הy דרך תוכניות טלוויזיה ופרסומות, והשירים בו הפכו ללהיטי רוק ישראלים מוכרים: "אחלום לנצח", זכה לתהודה בעקבות שילובו בפסקול הסדרה "בית משותף" ששודרה בערוץ הילדים, "השיר שלי", התפרסם כשיר הפותח של תוכנית הטלוויזיה "זבנג", "תראו אותי" התפרסם דרך פרסומת בטלוויזיה ו"יותר מדי".
בחודש אפריל 1996, לאחר שכבר הודיעו מבימת מועדון הלוגוס על הפסקת פעילות  נכנסו להב, ברזילי ונובלמן, בפעם האחרונה, אל אולפן ההקלטות שם הקליטו ביחד שני שירים באנגלית שנכתבו על ידי נובלמן: In the wood ו-The Yellow Sun. שיר נוסף Mr. Kluger, נכתב על ידי נובלמן בעברית עבור אלבום רביעי לקספרים (שלא הופק בסופו של דבר). שניים משלושת שירים אלו מצאו עצמם באלבומיו המוקדמים של נובלמן.
רשימת השירים

| מס' | שם | משך |
| --- | --- | --- |
| 1. | אחלום לנצח  | 3:45 |
| 2. | יותר מדי  | 3:00 |
| 3. | מתוק יום הדבש  | 3:45 |
| 4. | הו הו  | 3:00 |
| 5. | היא אוהבת  | 3:30 |
| 6. | הרבה יותר  | 3:30 |
| 7. | השיר שלי  | 3:30 |
| 8. | שלוש דקות  | 3:00 |
| 9. | תראו אותי  | 3:25 |
| 10. | רוח גדולה  | 3:25 |
דרלינג (נהר)

| --- | --- |
נהר דרלינג ליד בורק
נהר דרלינג ליד בורק
 מידע כללי
 אורך:  1,472 ק"מ
 ספיקה ממוצעת:  100 מ"ק לשנייה
 אגן ניקוז:  710,000 קמ"ר 
 מוצא:  ברווארינה
 יובלים:  Barwon River, ווארגו, Paroo River, Culgoa River, Bogan River, Little Bogan River, Frenchmans Creek 
 שפך:  מארי 
 מדינות באגן הניקוז:  ניו סאות' ויילס
 
 תוואי נהר דרלינג באגן הניקוז של הנהרות מוריי-דרלינג
 
דרלינג (מאנגלית: Darling) הוא הנהר הרביעי בגודלו בניו סאות' ויילס. הוא נובע בדרומה של קווינסלנד (מצפון לניו סאות' ויילס), באזור הקרוי דרלינג דאונס, וזורם לאורך 1,472 ק"מ לכיוון דרום מערב עד להתמזגותו עם נהר מארי, הנשפך לאוקיינוס בקרבת אדלייד. מערכת הנהרות מארי-דארלינג שאורכה כ-3,750 ק"מ היא הארוכה ביותר באוסטרליה ואחת הארוכות בעולם (מקום 15).
הנהר קרוי על שם ראלף דרלינג, מושל ניו סאות' ויילס השביעי. הוא סובל פעמים רבות מבצורת שעוברת על המדינה, שרובה מדבר, והזרימה בו משתנה מעונה לעונה. כתוצאה ממספר חוות השופכות פסולת כגון חומרי הדברה לנהר והזרימה המשתנה, מזוהם הנהר בחלקים ספורים שלו, במיוחד באתרים היבשים.
הנהר מופה ב-1828, כשנשלח הקרטוגרף ומגלה הארצות צ'ארלס סטרט על ידי המושל דרלינג למפות את מוצאו של נהר מארי. במסעו הוא גילה את נהר בוגן ובהמשך את חלקו הצפוני של נהר דרלינג, שנקרא על שם מממן המשלחת. הנהר לא מופה בשלמותו עד 1835, אז נסע מייג'ור תומאס מיצ'ל בכל אורכו עד לשפכו בנהר מארי.
במהלך המאה ה-19 היה נהר דרלינג נתיב תעבורה לסוחרי צמר, שהיה נשלח מצפון לדרום. עם זאת, מצב הזרימה ההפכפך של הנהר הביא במהרה למציאת נתיבי תחבורה אחרים. הנרי לאוסון, מגדולי המשוררים של אוסטרליה, כתב מכתם קצר המתאר את הנהר ובוצתו:
The skies are brass and the plains are bare,
 Death and ruin are everywhere;
 And all that is left of the last year's flood
 Is a sickly stream on the grey-black mud;
 The salt-springs bubble and the quagmires quiver,
 And this is the dirge of the Darling River.
ראו גם

אגן מארי-דרלינג
הגמדים העליזים

| --- | --- |

 בימוי:  וולט דיסני
 הופק בידי:  וולט דיסני
 מוזיקה:  קארל וו. סטלינג
 אנימטור:  אב אייוורקס וילפרד ג'קסון לס קלארק ג'וני קאנון ג'ק קוטינג
 מדינה:  ארצות הברית ארצות הברית
 חברת הפקה:  אולפני וולט דיסני
 חברה מפיצה:  סרטי קולומביה
 הקרנת בכורה:  16 בדצמבר 1929
 משך הקרנה:  5:57 דקות
 שפת הסרט:  אנגלית
 סוגה:  סרט מצויר, סרט פנטזיה 
 סרט קודם:  פעמוני הגיהנום
 סרט הבא:  קיץ
 דף הסרט ב־IMDb
 
הגמדים העליזים (באנגלית: The Merry Dwarfs) הוא סרט הנפשה קצר, החמישי בסדרת הסרטים "סימפוניות טיפשיות". הוא הופץ לראשונה ב-16 בדצמבר 1929.
תקציר העלילה

תושבי כפר גמדים רוקדים תוך כדי עיסוקם (טיטוא הרצפה וכו'). בזמן שכמה גמדים יוצרים מוזיקה. חלקם מנגנים בפטישים ברגליהם (המכוסות בנעליים) של פרוקי רגליים (לדוגמה מרבה רגליים וחגב), בעוד שאחרים מנגנים בכלים כמו סקסופונים או תופים. כמה קבוצות של גמדים אפילו רוקדות עם חביות (מעליהן הם קופצים) וכוסות בירה. הריקודים נמשכים לאחר שהגמדים שתו את כוסות הבירה שלהם. הסרט הקצר מסתיים כאשר צמד גמדים, רוקדים על פרח, ונופלים לתוך חבית בירה שנמצאת מתחת לפרח. הגמדים יוצאים מהחבית שיכורים וממשיכים לרקוד במצב הזה.
המוזיקה המשמשת בסרט כוללת את מקהלת הסדן מהאופרה הטרובדור של ג'וזפה ורדי משנת 1853.
ביקורות

הסרט היומי (15 בדצמבר 1929): "סרט הנפשה מצמרר: הנה אחד מסרטי סימפוניות טיפשיות שתנהל את התהילה ממספר מאפיינים. בסנכרון נפלא, התמונה מציגה את הגמדים העליזים בסדרה של צעדי ריקוד שמטפטפים לאורך עם קצב מרגש. אל תחשיבו את זה כמילוי למרות שהקיצור שלו עבור רבים הם הצחוקים שהוא ירשום עם כל סוג של קהל בכל מקום. באמת בידור לילדים מגיל שש עד גיל שישים."
וראייטי (25 בדצמבר 1929): "באותן קווים של ריקוד השלדים וזמן אביב. לא כל כך טוב, אבל כמעט. הסרט מספיק חכם ומשעשע לכל בית סאונד רק על החידוש וההקלה מזרם תמונות השירה הבינוניות שהיוצרים הקצרים, ככלל, הציגו. תלבושת מונפשת כנראה מרגישה את הקושי למצוא שגרות חדשות שיתאימו לציונים המסנכרנים הקלאסיים האלה, אבל ביקור בכל מופעי במה או בית תמונה צריך לספק את החומר הרצוי דרך הפרסות, הרקדניות האקרובטיות וצוותי האדג'יו. רישומי האנימציה האלה עדיין לא צחקו על זמרי הפופ-דה-אופ, או שגרות ה'מרפק' של מקהלות הריקוד הלוהטות שהפכו לסטנדרטיות על ידי חזרות. להתעמק בעידן המודרני ובמנגינותיו עשוי להיות הימור, אלא אם כן תמלוגים לשימוש במנגינות מונעות. שום דבר לא קשור לסדרת הדיסני הזו שסרטי קולומביה משחררת. הקבלה שלהם עולה תמיד על כל שני רולרים מהסוג הוואודי."
Motion Picture News (28 בדצמבר 1929): "מקיים את תקן דיסני: סרט ההנפשה הזה של דיסני סוטה משביל המכות בכל הנוגע לדמויות. הוא הראשון בסדרה שבו מציגים בני אדם, הסרט מתאר להקה מתגלגלת של גמדים מלאה ברוח המוזיקה והריקוד. ואיך הם רוקדים! הם מתפתלים ומסתובבים לצלילי מנגינות מוכרות. השתובבות מצוירת ומצחיקה."
מדיה ביתית

הסרט הופץ למדיה ביתית ב-19 בדצמבר 2006, באוצרות וולט דיסני: עוד סימפוניות טיפשיות, כרך ב' בקטע "מהכספת" של ה-DVD, בגלל שהסרט כולל דמויות רבות ששותות בירה.